CELEX: 32020D1403
Language: sl
Date: 2020-09-29 00:00:00
Title: Sklep Političnega in varnostnega odbora (SZVP) 2020/1403 z dne 29. septembra 2020 o spremembi Sklepa (SZVP) 2018/726 o imenovanju vodje misije SVOP Evropske unije v Nigru (EUCAP Sahel Niger) (EUCAP Sahel Niger/1/2020)

6.10.2020   
               
               
                  SL
               
               
                  Uradni list Evropske unije
               
               
                  L 324/63
               
            
         SKLEP POLITIČNEGA IN VARNOSTNEGA ODBORA (SZVP) 2020/1403
         z dne 29. septembra 2020
         o spremembi Sklepa (SZVP) 2018/726 o imenovanju vodje misije SVOP Evropske unije v Nigru (EUCAP Sahel Niger) (EUCAP Sahel Niger/1/2020)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti tretjega odstavka člena 38 Pogodbe,
         ob upoštevanju Sklepa Sveta 2012/392/SZVP z dne 16. julija 2012 o misiji SVOP Evropske unije v Nigru (EUCAP Sahel Niger) (1) in zlasti člena 9(1) Sklepa,
         ob upoštevanju naslednjega:
         
                     (1)
                  
                  
                     Politični in varnostni odbor (PVO) je na podlagi člena 9(1) Sklepa 2012/392/SZVP pooblaščen, da v skladu s tretjim odstavkom člena 38 Pogodbe sprejme ustrezne odločitve za izvajanje političnega nadzora in strateškega vodenja misije SZVP Evropske unije v Nigru (EUCAP Sahel Niger), vključno z odločitvijo o imenovanju vodje misije.
                  
               
                     (2)
                  
                  
                     PVO je 2. maja 2018 sprejel Sklep (SZVP) 2018/726 (2), s katerim je za vodjo misije EUCAP Sahel Niger od 1. maja 2018 imenoval Franka VAN DER MUERENA, a ni določil končnega datuma njegovega mandata.
                  
               
                     (3)
                  
                  
                     Da se zagotovi doslednost pri imenovanjih in rotacijah vodij misij, bi bilo treba v zadevni sklep PVO vključiti končni datum mandata vodje misije.
                  
               
                     (4)
                  
                  
                     Visoki predstavnik Unije za zunanje zadeve in varnostno politiko je predlagal, da mandat Franka VAN DER MUERENA traja do 15. januarja 2021.
                  
               
                     (5)
                  
                  
                     Sklep (SZVP) 2018/726 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Člen 1 Sklepa (SZVP) 2018/726 se nadomesti z naslednjim:
            
               
                  „Člen 1
                  
                  Frank VAN DER MUEREN se imenuje za vodjo misije SVOP Evropske unije v Nigru (EUCAP Sahel Niger) od 1. maja 2018 do 15. januarja 2021.“
               
            
         
         
            Člen 2
            Ta sklep začne veljati na dan sprejetja.
            Uporablja se od 1. oktobra 2020.
         
         
            V Bruslju, 29. septembra 2020
            
               
                  Za Politični in varnostni odbor
               
               
                  Predsedujoča
               
               S. FROM-EMMESBERGER
            
         
         
            (1)  UL L 187, 17.7.2012, str. 48.
         
            (2)  Sklep Političnega in varnostnega odbora (SZVP) 2018/726 z dne 2. maja 2018 o imenovanju vodje misije SVOP Evropske unije v Nigru (EUCAP Sahel Niger) (EUCAP Sahel Niger/1/2018) (UL L 122, 17.5.2018, str. 32).